
Për zbatimin e Vendimit të Këshillit Mbikëqyrës të Sigurimeve nr.10, datë 12.1.2005 “Për delegimin e disa kompetencave të Këshillit të Autoritetit Mbikëqyrës të Sigurimeve, Drejtorit Ekzekutiv”

Në mbështetje të nenit 31 pika 1 të ligjit nr.8485, datë 12.5.1999 “Kodi i Procedurave Administrative”, të shkronjës “k” të pikës 2 të nenit 14 të ligjit nr.9268, datë 29.7.2004 “Për organizimin dhe funksionimin e Autoritetit Mbikëqyrës të Sigurimeve”, Këshilli i Autoritetit Mbikëqyrës të Sigurimeve

Udhëzon:

1. Në zbatim të pikës 2 /a të vendimit nr.10, datë 12.1.2005 të Këshillit, Drejtori Ekzekutiv ka të drejtë t’ia tërheqë licencën (autorizim zyrtar) agjentit në sigurime për rastet e parashikuara në nenin 85, 100, 120, 156, 161, 162 të ligjit nr.9267, datë 29.7.2004 kur:
a) agjenti nuk fillon veprimtarinë e ndërmjetësimit brenda 6 muajve nga data e marrjes së licencës;
b) agjenti vullnetarisht heq dorë nga ushtrimi i veprimtarisë së ndërmjetësimit në sigurime dhe risigurime;
c) vërtetohet se dokumentet për dhënien e licencës agjentit janë të falsifikuara ose të rreme;
ç)   agjenti e ushtron veprimtarinë e tij në kundërshtim me interesat e të  siguruarve;
d) agjenti ka shkelur dispozitat e ligjit nr.9267, datë 29.7.2004 dhe akteve nënligjore të dala në zbatim të tij;
dh) agjenti qëllimisht ka ofruar informacion të rremë për të siguruarit ose për “Autoritetin”;
e) agjenti nuk paraqet dokumentacionin e kërkuar gjatë ushtrimit të kontrollit nga “Autoriteti”;
ë) agjenti shkel dispozitat e parashikuara për “Mbrojtjen konsumatore” të ligjit nr.9267, datë 29.7.2004; 
f)  agjenti kryen me  veprimtarinë e tij veprime mashtruese;
g) agjenti nuk zbaton primin e sigurimit të detyrueshëm të mbajtësve të mjeteve motorike për përgjegjësitë ndaj palëve të treta, të përcaktuar nga Ministri i Financave.
1.1 Vendimi i “Autoritetit” për tërheqjen e licencës botohet në dy gazeta me qarkullim kombëtar brenda 5 ditëve nga data e marrjes së vendimit.
1.2 Shoqëria e sigurimit dhe dega e shoqërisë së huaj detyrohen të zgjidhin kontratën me agjentin, në rast se ndërmjetësit i është tërhequr licenca.
2. Në zbatim të pikës 2 /b të vendimit nr.10, datë 12.1.2005 të Këshillit të Autoritetit Mbikëqyrës të Sigurimeve, Drejtori Ekzekutiv ka të drejtë të vendosë sanksione me gjobë nga 200 000 -300 000 lekë ndaj agjentit në sigurime për moszbatim të ligjit për sigurimin e detyrueshëm dhe ligjin nr.9267, datë 29.7.2004, sipas neneve 77, 100, 120, 166 të ligjit nr.9267, datë 29.7.2004, kur:
a) agjenti nuk zbaton ligjin për sigurimin e detyrueshëm të mbajtësve të  mjeteve motorike për përgjegjësitë ndaj palëve të treta, si dhe aktet  nënligjore të dala në zbatim të tij;
b) agjenti nuk zbaton primin e sigurimit të detyrueshëm të mbajtësve të  mjeteve  motorike për përgjegjësitë ndaj palëve të treta, të përcaktuar nga Ministri i Financave;
c) agjenti në sigurime ushtron veprimtari për më shumë se një shoqëri sigurimi apo degë të shoqërisë së huaj, me përjashtim  kur në kontratën midis agjentit dhe shoqërisë së sigurimit apo degës së shoqërisë së huaj, parashikohet ndryshe; 
d) agjenti ka autorizuar një person tjetër që të nënshkruajë kontratën e sigurimit  në emër dhe për llogari të tij;

e) agjenti nuk zbaton vendimin e Këshillit të Ministrave “Për licencimin e agjentit në sigurime, si dhe rregullat e mbikëqyrjes së tyre”;
f) agjenti nuk paraqet dokumentacionin e kërkuar gjatë ushtrimit të kontrollit nga “Autoriteti”.
3. Në zbatim të pikës 2/b të vendimit nr.10, datë 12.1.2005 të Këshillit të Autoritetit Mbikëqyrës të Sigurimeve, Drejtori Ekzekutiv ka të drejtë të vendosë sanksione me gjobë ndaj shoqërisë së sigurimit në masën 1 500 000 lekë për shkelje të parashikuara në ligjin për sigurimin e detyrueshëm dhe ligjin nr.9267, datë 29.7.2004, sipas nenit 165 të ligjit nr.9267, datë 29.7.2004 si më poshtë:
a) kur shoqëria e sigurimit ushtron veprimtari në kundërshtim më dispozitat e neneve 4 e 9 të ligjit nr.9267, datë 29.7.2004;
b) kur shoqëria e sigurimit ushtron veprimtari sigurimi në kundërshtim me nenin 20 të  ligjit nr.9267, datë 29.7.2004;
c) kur dega e shoqërisë së huaj ushtron veprimtari sigurimi në kundërshtim me dispozitat e paragrafit të parë të nenit 22 të ligjit nr.9267, datë 29.7.2004;
ç) kur shoqëria e sigurimit vepron në kundërshtim me dispozitat e nenit 112 të ligjit nr.9267, datë 29.7.2004;	
d) kur shoqëria e sigurimit nuk respekton dispozitat e neneve 101, 102, 103, 104 e 105 të ligjit nr.9267, datë 29.7.2004 dhe aktet nënligjore të nxjerra nga “Autoriteti” në zbatim të tyre;
dh) kur shoqëria e sigurimit nuk respekton dispozitat e parashikuara në nenet 107 e 108 të ligjit nr.9267, datë 29.7.2004;
e) kur shoqëria e sigurimit nuk ka nivelin e kërkuar të aftësisë paguese të parashikuar në dispozitën e nenit 97 të ligjit nr.9267, datë 29.7.2004;
ë) kur shoqëria e sigurimit ka shkelur dispozitën e nenit 98 të ligjit nr.9267, datë 29.7.2004;
f) kur shoqëria e sigurimit nuk ka respektuar dispozitën e paragrafit të parë të nenit 43, të paragrafit të parë të nenit 44, nenit 46, paragrafit të parë të nenit 51, paragrafit të parë të nenit 54, neneve 55, 56 dhe 58 të ligjit nr.9267, datë 29.7.2004;
g) kur shoqëria e sigurimit ka shkelur dispozitat e neneve 115, 116, 117 e 118 të ligjit nr.9267, datë 29.7.2004;
gj) kur shoqëria e sigurimit nuk ka organizuar kontrollin e brendshëm dhe ka shkelur dispozitat e paragrafit të parë të nenit 69 e të neneve 70 dhe 71 të ligjit nr.9267, datë  29.7.2004;
h) kur shoqëria e sigurimit nuk ka raportuar në “Autoritet”, sipas parashikimeve të dispozitave të paragrafit të parë të nenit 122 të ligjit nr.9267, datë 29.7.2004;
i) kur shoqëria e sigurimit nuk ka bashkëpunuar me “Autoritetin” për ushtrimin e mbikëqyrjes, parashikuar në dispozitat e paragrafit të tretë të nenit 121 të ligjit nr.9267, datë 29.7.2004.
j) kur shoqëria e sigurimit nuk ka respektuar dispozitat e paragrafit të pestë të nenit 100 të ligjit nr.9267, datë 29.7.2004;
k) kur shoqëria e sigurimit ka shkelur dispozitat e nenit 75 të ligjit nr.9267, datë 29.7.2004;
l) kur shoqëria e sigurimit ka shkelur dispozitat e nenit 95 të ligjit nr.9267, datë 29.7.2004; 
ll) kur shoqëria e sigurimit ka shkelur dispozitat e nenit 111 të ligjit nr.9267, datë 29.7.2004.
3.1 Drejtori Ekzekutiv ka të drejtë të vendosë sanksione me gjobë nga 300 000-400 000 lekë ndaj personit përgjegjës të shoqërisë së sigurimit për shkelje të parashikuara në pikën 1 të nenit 165 të ligjit nr.9267, datë 29.7.2004.
3.2 Përveç sa është parashikuar në pikën 3.1 të këtij udhëzimi, Drejtori Ekzekutiv ka të drejtë të pezullojë personin përgjegjës nga funksioni që mban në shoqërinë e sigurimit për një periudhë njëvjeçare, bazuar në nenin 165 të ligjit nr.9267, datë 29.7.2004.
3.3 Pavarësisht nga sa është parashikuar në pikën 3.2 të këtij udhëzimi, për rastet e pezullimit të drejtorit të përgjithshëm të shoqërisë së sigurimit, Drejtori Ekzekutiv i Autoritetit për këtë sanksion merr më parë miratimin nga Këshilli i Autoritetit.


3.4 Për vendosjen e sanksioneve për shkeljet e parashikuara në pikën 1 të nenit 165 të ligjit nr.9267, datë 29.7.2004 dhe pikën 3 të këtij udhëzimi mbi masën 1 500 000 lekë duhet të merret miratimi i Këshillit të Autoritetit Mbikëqyrës të Sigurimeve.
4. Në zbatim të pikës 2/b të vendimit nr.10, datë 12.1.2005 të Këshillit të Autoritetit Mbikëqyrës të Sigurimeve, Drejtori Ekzekutiv ka të drejtë të vendosë sanksione ndaj shoqërisë së sigurimit me gjobë nga 800 000-1 000 000 lekë parashikuar në nenin 165 pika 2 të ligjit nr.9267, datë 29.7.2004, si më poshtë:
a) kur shoqëria e sigurimit nuk ka raportuar te “Autoriteti” sipas dispozitave të parashikuara në nenin 72 të ligjit nr.9267, datë 29.7.2004;
b) kur shoqëria e sigurimit ka shkelur dispozitat e parashikuara në nenin 59 të ligjit nr.9267, datë 29.7.2004;
c) kur shoqëria e sigurimit ka shkelur dispozitat e parashikuara në paragrafin e tretë të nenit 100 të ligjit nr.9267, datë 29.7.2004;
ç) kur shoqëria e sigurimit ka shkelur dispozitat e paragrafit të dytë të nenit 82 të ligjit nr.9267, datë 29.7.2004;
d) kur shoqëria e sigurimit nuk ka respektuar dispozitat e parashikuara në paragrafin e katërt të nenit 84 të ligjit nr.9267, datë 29.7.2004;
dh) kur shoqëria e sigurimit nuk ka respektuar dispozitat e parashikuara në paragrafin e gjashtë të nenit 89 të ligjit nr.9267, datë 29.7.2004;
e) kur shoqëria e sigurimit ka shkelur dispozitat e parashikuara në nenin 109 të ligjit nr.9267, datë 29.7.2004;
ë) kur shoqëria e sigurimit ka shkelur dispozitat e parashikuara në nenet 156, 158, 159 e 160 të ligjit nr.9267, datë 29.7.2004.
4.1 Drejtori Ekzekutiv ka të drejtë të vendosë sanksione me gjobë nga 100 000-200 000 lekë ndaj personit përgjegjës të shoqërisë së sigurimit për shkeljet e parashikuara në pikën 2 të nenit 165 të ligjit nr.9267, datë 29.7.2004 .
4.2 Përveç sa është parashikuar në pikën 4.1 të këtij udhëzimi, Drejtori Ekzekutiv ka të drejtë të pezullojë personin përgjegjës nga funksioni që mban në shoqërinë e sigurimit për një periudhë njëvjeçare bazuar në nenin 165 të ligjit nr.9267, datë 29.7.2004.
4.3 Pavarësisht nga sa është parashikuar në pikën 4.2 të këtij udhëzimi, për rastet e pezullimit të drejtorit të përgjithshëm të shoqërisë së sigurimit, Drejtori Ekzekutiv i Autoritetit për këtë sanksion merr më parë miratimin nga Këshilli i Autoritetit.
5. Në zbatim të pikës 2/b të vendimit nr.10, datë 12.1.2005 të Këshillit të Autoritetit Mbikëqyrës të Sigurimeve, Drejtori Ekzekutiv ka të drejtë të vendosë sanksione ndaj shoqërisë së sigurimit, të parashikuara në nenin 169 të ligjit nr.9267, datë 29.7.2004, si më poshtë:
a) Sanksion me gjobë nga 100 000 - 150 000 lekë ndaj shoqërisë së sigurimit që ka shkelur dispozitat e nenit 161 të këtij ligji.
b) Sanksione me gjobë nga 20 000-50 000 lekë ndaj personave përgjegjës të shoqërisë së sigurimit që kanë shkelur dispozitat e paragrafit të parë të nenit 162 të këtij ligji.
c) Sanksione me gjobë nga 50 000-100 000 lekë ndaj agjentëve a shoqërive të brokerimit që kanë shkelur dispozitat e nenit 161 të ligjit nr.9267, datë 29.7.2004.
e) Sanksione me gjobë nga 10 000-30 000 lekë ndaj agjentit, brokerit, personave përgjegjës të shoqërisë së agjentëve dhe shoqërisë së brokerimit që kanë shkelur dispozitat e paragrafit të parë të nenit 162 të ligjit nr.9267, datë 29.7.2004.
6. Në zbatim të pikës 2/c  të vendimit nr.10, datë 12.1.2005 të Këshillit të Autoritetit Mbikëqyrës të Sigurimeve, Drejtori Ekzekutiv ka të drejtë të miratojë kontratat e reja të sigurimit që shoqëria e sigurimit kërkon të hedhë në treg. Ky miratim bëhet brenda 1 muaji nga paraqitja e produktit në Autoritetin Mbikëqyrës të Sigurimeve. 





7. Të gjitha sanksionet e vendosura nga Drejtori Ekzekutiv, sipas parashikimeve të këtij udhëzimi, duhet të mbështeten në konstatimet e rezultuara nga ushtrimi i kontrolleve në vend dhe atij dokumentar  të kryera në shoqëritë e sigurimit apo agjentët e tyre.
8. Vendimi i Drejtorit Ekzekutiv për vendosjen e sanksioneve apo tërheqjen e licencës (autorizimit zyrtar) agjentëve në sigurime ankimohet në përputhje me parashikimet e neneve 135 e vijues të Kodit të Procedurave Administrative.

KRYETARI I KESHILLIT 
Të AUTORITETIT MBIKëQYRëS Të SIGURIMEVE

